**Videoguide: Sådan laver du en god præsentationsvideo**

Det er ikke svært at optage en video. Det kræver blot et godt kamera, hvilket de fleste smartphones har. Her får du et par gode råd til, hvor du laver din egen video.

**Varighed**

Vi anbefaler, at jeres præsentationsvideo har en varighed på omkring 1-3 minutter, så det er en god ide at overveje, hvad I gerne vil fortælle med videoen.

**Manuskript**

Skriv derfor et lille manuskript, så du husker de gode pointer.

Her er forslag til, hvad I kan fortælle om:

* Fortæl, hvem I er
* Hvad kendetegner jeres landsby?
* Hvordan lever I op til kravene om at blive Årets Landsby 2020?
* Hvorfor er I Årets Landsby 2020?

**Eksempler på, hvad du kan filme**

Her er et par eksempler på, hvad I kan filme i din præsentationsvideo:

* Interviews med borgere i landsbyen
* En aktivitet med borgere i landsbyen
* Naturen og området

**Teknik og omstændigheder**

Når I skal lave video, så har vi fx brug for:

* En smartphone med et godt kamera, fx Iphone eller en Android
* Godt lys: Fx ude i dagslys. Dog ikke med ryggen til solen.

**Optagelse**

For at optage en god video, kan man følge disse råd:

* Vær tæt på telefonen og tal højt og tydeligt
* I kan bruge et stativ eller på anden måde sikre, at I holder kameraet i ro
* Få evt. en til at holde telefonen/kameraet imens der filmes

**Redigering**

På telefonen kan man downloade gode programmer til redigering af videoer, for eksempel app’en ”Splice” eller ”Adobe Spark Video”, der kan hentes i App-Store.

**Indsendelse**

Send din video til sekretariatet for Årets Landsby 2020, så vil vi sørge for at din film kommer med i puljen.

**Behandling af personoplysninger**

Offentliggørelse af billeder på internettet af genkendelige personer betragtes som en behandling af personoplysninger, hvorfor de databeskyttelsesretlige regler skal være opfyldt.

Indsendte ansøgningsvideoer vil blive vist på sociale medier og hjemmesider af henholdsvis Landdistrikternes Fællesråd, Landsbyerne i Danmark og Forenet Kredit med henblik på kommunikationen om Årets Landsby.

Ansøgeren indestår for, at de personer der optræder i videoen, har givet samtykke til, at den benyttes i ovenstående henseende og i øvrigt er oplyste om deres rettigheder i overensstemmelse med databeskyttelsesforordningen.

Videoerne opbevares og benyttes frem til kåringen af Årets Landsby 2021.